Transkaspijos geležinkelis

Transkaspijos geležinkelis (, , ) – geležinkelio linija Vidurinėje Azijoje, Turkmėnistane ir Uzbekistane, jungia Samarkandą su Tiurkmenbaši uostu prie Kaspijos jūros.

Geležinkelis pradėtas statyti 1880 m., po Michailo Skobelevo Ahalteko žygio ir Geok Tepės tvirtovės apgulties. Statybos pradėtos nuo Michailovo įlankos prie Kaspijos jūros. 1881 m. linija pasiekė Kyzyl Arvatą. Geležinkelis leido Rusijos imperijai lengviau užkariauti kraštą (dėl to pradžioje vadintas „Užkaspijo kariniu geležinkeliu“), po to prasidėjo ir keleivinių traukinių eismas. Kadangi Afganistane bandė įsitvirtinti britai, afganai buvo užėmę Mervą, toliau linija pratęsta į rytus. 1885 m. linija pasiekė Ašchabadą, 1886 m. Mervą. Nuo ten driekėsi sudėtingiausia atkarpa per Karakumus – 1886 m. lapkritį pasiekta Amudarja. Tuo tarpu 1886 m. pradinis taškas perkeltas nuo Michailovo įlankos į Uzun Adą. 1888 m. Transkaspijos geležinkelis pasiekė Bucharą, vėliau Samarkandą.

1899 m. geležinkelis perduotas susisiekimo ministerijai, įtrauktas į Vidurinės Azijos geležinkelių tinklą.Полное собрание законов Российской Империи. Собр. 3-е. Т. XVIII. Отд. 1 (1898). СПб., 1901. П. 16256. С. 1090. Iš Mervo linija dar pratęsta per Kušką iki Torgundžio Afganistane (ligšiol vienintelis geležinkelis Afganistane).

Rusijos imperijos laikais per Transkaspijos geležinkelį gabenta medvilnė, žibalas, mediena, cukrus, statybinės medžiagos.

1996 m. Transkaspijos geležinkelis ties Tedženu sujungtas su Irano geležinkelio tinklu (į Mešchedą). Nuo Samarkando linija tęsiasi toliau į Taškentą.

Pagrindinės stotys prie geležinkelio: Tiurkmenbaši, Bereketas, Gyzylarbatas, Ašchabadas, Tedženas, Mervas, Turkmenabatas, Buchara, Katakurganas, Samarkandas.

 Šaltiniai 

Kategorija:Geležinkeliai
Kategorija:Uzbekijos geležinkeliai
Kategorija:Turkmėnijos transportas